במהלך מבצע עופרת יצוקה, החל מדצמבר 2008 נורו לראשונה לעבר העיר רקטות גראד ששוגרו מרצועת עזה. גם בהתלקחות שבעקבות מתקפת הטרור בדרום ישראל באוגוסט 2011, חזר ירי הרקטות מהרצועה לעבר העיר, וגרם להרוג, לפצועים ולנזק לרכוש. במהלך מבצע עמוד ענן נורו מטחים כבדים מדי יום שגרמו לנזק. במהלך מבצע צוק איתן, ביולי-אוגוסט 2014, נורו רקטות רבות לעבר באר שבע. מרביתן יורטו על ידי כיפת ברזל, אך אחדות מהן פגעו בעיר וגרמו לפצועים ולנזק.